**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 23.09.2019, ora 08.00 – 24.09.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 24.09.2019, ora 7.00**

**RÂURI**

**Debitele au fost în general staţionare,** exceptâd unele râuri mici din zonele de deal și

munte din sud-vestul țării unde s-au produs ușoare creșteri de debite datorită precipitațiilor, slabe cantitativ, căzute în interval.

 Debitele se situează, în general, la valori cuprinse între 30-90% din mediile multianuale lunare, mai mici pe unele râuri din bazinele hidrografice: Mara, Tur, Bistra, Suceava, Tazlău, Putna, Bârlad, Sitna şi Jijia, pe cursul Siretului, cursul superior al Crasnei, cursurile inferioare ale Timișului și Carașului, pe unii afluenți ai Someșului (Ilișua, Lonea, Fizeș, Lăpuș), Crișului Negru (Valea Roșie, Holod, Teuz), Mureșului (Luț, Comlod, Iara, Feernic, Laslea, Vișa, Domald, Secaș, Sebeș, Orăștie, Râul Mare, Râul Galben), Oltului superior și mijlociu (Râul Negru, Covasna, Ghimbăşel, Homorod, Breaza, Hârtibaciu) și Argeşului superior (Arefu, Vâlsan, R. Doamnei).

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi, în general, staționare.**

 Sunt posibile creşteri de niveluri şi debite pe unele râuri mici aferente zonelor de deal și munte din vestul și sudul țării, datorită precipitaţiilor prognozate și propagării. Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

**Debitul la intrarea în ţară** (secţiunea Baziaş) în intervalul 23.09 – 24.09.2019 a fost în scădere, având valoarea de 2400 m3/s, sub media multianuală a lunii septembrie (3800 m3/s).

 În aval de Porţile de Fier debitele au fost în scădere pe sectorul Gruia – Isaccea și staționare la Tulcea.

**Debitul la intrarea în ţară** (secţiunea Baziaş) va fi în scădere (2300 m3/s).

 Pe tot sectorul aval de Porţile de Fier, debitele vor fi în scădere.

**2.** **Situaţia meteorologică în intervalul 23.09.2019, ora 08.00 –24.09.2019, ora 06.00**

**În ţară,** vremea a fost caldă în cea mai mare parte a țării, exceptând regiunile vestice, unde valorile termice diurne s-au situat ușor sub mediile multianuale ale datei. Cerul a fost variabil, cu înnorări temporar accentuate în vestul, nord-vestul și centrul țării, iar după-amiaza și noaptea și în sud și centru. Au fost ploi, mai ales averse, pe arii extinse în Banat, local în Crișana și Muntenia și izolat în Oltenia și Transilvania. Vântul a suflat slab și moderat. Temperaturile maxime s-au încadrat între 19 grade la Petroșani și 28 de grade la Zimnicea, iar la ora 06.00 se înregistrau valori termice cuprinse între 6 grade la Rădăuți și 21 de grade la Moldova Nouă.

**La Bucureşti,** vremea a fost caldă. Cerul, variabil ziua, a avut înnorări mai accentuate în cursul nopții când trecător a plouat slab. Vântul a suflat slab până la moderat. Temperatura maximă a fost de 27 de grade la Filaret și 26 de grade la Afumați și Băneasa, iar la ora 06.00 se înregistrau 15 grade la Filaret și Băneasa și 16 grade la Afumați.

**3. Prognoza meteorologică în intervalul 24.09.2019, ora 08.00 –25.09.2019, ora 08.00**

**În ţară,** valorile termice diurne se vor situa în jurul celor caracteristice acestei date. Cerul va avea temporar înnorări și va ploua ziua local în vest și sud și pe arii restrânse în rest, iar noaptea mai ales în nord-vest și sud-est. Izolat se vor acumula cantități de apă ce vor depăși 15 l/mp. Vântul va sufla slab și moderat, cu unele intensificări în zona montană înaltă. Temperaturile maxime se vor încadra între 18 și 25 de grade, iar cele minime, în marea lor majoritate mai ridicate decât mediile multianuale, între 6 și 16 grade. Izolat vor fi condiții de ceață.

**La Bucureşti**, cerul va avea înnorări și trecător va ploua slab, mai ales pe parcursul zilei. Vântul va sufla slab și moderat. Temperatura maximă se va situa în jurul valorii de 22 de grade, iar cea minimă va fi de 12...15 grade.

 ***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**ABA Siret** informează că la **23.09.19, 11.30, pe râul Bistriţa, în zona localităţii Dorna Arini, jud Suceava, a fost observată modificarea aspectului apei (culoarea portocaliu spre maro închis). S-a constatat că apa cu aspect modificat provine de pe râul Neagra, afluent de dreapta al r. Bistriţa.** Nu se semnalează mortalitate piscicolă. În loc. Dorna Arini, Crucea şi Broşteni se vor lua măsuri pentru restricţionarea folosirii apei de suprafaţă a râului Bistriţa. Se va reveni cu informaţii suplimentare.

**2.3. Pe Marea Neagră**

**GNM CJ Constanţa** informează despre **o poluare a acvatoriului din Portul Constanţa, Dana 76, ca urmare a unei pete de produs petrolier, la 23.09.2019, ora 09.30, care a migrat din interiorul barajului limitator, care nu era legat corespunzător, al navei Carmelia care a descărcat păcură la 22.09.2019, în instalaţia de la cheu a SC Oil Terminal SA şi pentru o altă navă.** **A fost poluat acvatoriul marin pe circa 70mp cu peliculă de produs petrolier iar pe circa 100mp irizaţii.** S-a intervenit prin aplicarea de produs absorbant de către Oil Terminal şi cu nava de depoluare marină OTC 120. S-au montat baraje de delimitare şi unul transversal cu danele 72 şi 78. Laboratorul Oil Terminal SA a prelevat probe de apă din acvatoriu. Suplimentar s-a intervenit cu nava de depoluare Depol 9 aparţinând Administraţiei porturilor maritime SA Constanţa, care a colectat până la ora 22.00 aproximativ 1,5 tone de apă de mare amestecată cu produs petrolier.

În dana 76 s-au montat trei baraje plutitoare antipoluare şi mai multe baraje plutitoare absorbante. Se va reveni cu informaţii suplimentare.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în intervalul 20-22.09.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**Garda Forestieră Timişoara**, informează despre **un incendiu de litieră izbucnit în ziua 23.09.19, ora 08.30, care a afectat 20 ha de litieră, în zona de deal-muntoasă, în zona com. Zăvoi, jud Caraş Severin, aparţinând de DS Caraş Severin, OS Oţelu Roşu, stins parţial la ora 10.00**, de o echipă formată din 15 lucrători silvici, 10 pompieri militari, 5 pompieri civili, 1 Poliţist, 6 cetăţeni cu mijloace de intervenţie specifice, 2 autospeciale ISU. Se va reveni cu informaţii suplimentare.

**Garda Forestieră Ploieşti,** informează despre următoarele incendii de litieră:

**- un incendiu de litieră, izbucnit la 21.09.19, ora 12.30, care a afectat 3,4 ha de litieră, în zona de câmpie, com. I.L. Caragiale jud Prahova, aparţinând de DS Dâmboviţa, OS Bucşani, stins la ora 18.00**, de o echipă formată din 7 lucrători silvici, 10 pompieri militari, 4 pompieri civili, 2 Poliţişti, 1 Jandarm, 15 cetăţeni cu mijloace de intervenţie specifice, bazin de apă, vermorele, atomizor, bătătoare, 2 autospeciale ISU.

**-** **un incendiu de litieră, cauzat de un foc nesupravegheat pe o păşune invecinată, izbucnit la 22.09.19, ora 18.30, care a afectat 2 ha de litieră, în zona de deal, com. Gura Vadului, jud Pahova**, **aparţinând de DS Prahova, OS Verbila, stins la ora 22.45**, de o echipă formată din 7 lucrători silvici, 10 pompieri militari, 2 Poliţisti cu mijloace de intervenţie specifice, 2 autospeciale ISU.

**-** **un incendiu de litieră,** **izbucnit în data de 21.09.19, ora 12.30, care a afectat 3,4 ha de litieră, în zona de câmpie, com. Bucţani, jud Dâmboviţa, aparţinând de DS Dâmboviţa, OS Bucşani, stins la ora 18.00**, de o echipă formată din 7 lucratori silvici, 10 pompieri militari, 4 pompieri civili, 2 Politisti, 1 Jandarm, 15 cetăţeni, cu mijloace de intervenţie specifice, 2 autospeciale ISU.

**Garda Forestieră Suceava,** informează despre **un incendiu de litieră, izbucnit la 18.09.19, ora 12.30, care a afectat 0,5 ha de litieră, datorită incendierii voluntare a aproximativ 100 cioate vechi, de persoane necunoscute, în zona de munte, com. Agăş, jud Bacău, aparţinând de DS Bacău, OS Ciobănuş, stins la ora 22.30**, de o echipă formată din 5 lucrători silvici, 10 pompieri militari, 3 pompieri civili, 2 Poliţişti, cu mijloace de intervenţie specifice, rucsaci cu apă, autospeciale ISU.

 **3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 22.09.2019 - 23.09.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.